Pumbedita

Pumbedita (eller Pumbeditha, Pumpedita, eller Pumbedisa; פומבדיתא) var en by i det gamle Babylonia, nær den moderne by Fallujah i Irak.

Byen hadde en stor jødisk befolkning, og kjent for sitt talmudiske akademi. De lærde der, sammen med de jødiske lærde i byene Sura og Nehardea, stod bak den babylonske Talmud. Akademiet ble grunnlagt av Judah ben Ezekiel sent på 200-tallet. På 1000-tallet ble akademiet flyttet til Bagdad.

Benjamin av Tudela, som reiste i Babylonia i 1170, skrev at det den gang bodde ca 3000 jøder i byen. Kanskje er dette en overdrivelse. Men det bestrides ikke at det fantes en jødisk menighet her på den tid.

Litteratur 
Encyclopedia Judaica, bind 13, s. 1383–1386

Babylonia
Oldtidsbyer i Irak
Guvernementet Anbar